А яшчэ Катынь ёсць сімвалам хлусні як стрыжнявога элемента створанай Леніным і Сталіным сістэмы, што ў дачыненні да гэтых падзей перагарнула дагары нагамі ўсе катэгорыі маралі: тым, хто казаў пра віну Саветаў, гразіў пераслед за паклёп, пакаранні, а ў найгоршым варыянце — і ліквідацыя. Не ў апошнюю чаргу акурат з-за Катыні так званы сацыялізм, які навязвала Масква, так і не змог умацавацца ў Польшчы. Так што значнасць Катыні не абмяжоўваецца багатаю на канфлікты гісторыяй польска-расійскіх адносінаў, гэта яшчэ і ўвасобленае імкненне да праўды насуперак хлусні, да свабоды насуперак прыгнёту, да культуры і цывілізацыі насуперак грубаму гвалту і пагрозе смерці.